钦定古今图书集成/明伦汇编/官常典/第340卷 > 刘隗
## 钦定古今图书集成/明伦汇编/官常典/第340卷 > 刘隗

按《晋书》本传，“隗字大连，彭城人，楚元王交之后也。父
砥，东光令。隗少有文翰，起家秘书郎，稍迁冠军将军、
彭城内史。避乱渡江，元帝以为从事中郎。隗雅习文
史，善求人主意，帝深器遇之，迁丞相司直，委以刑宪。
时建康尉收护军士，而为府将篡取之，隗奏免护军
将军戴若思官。世子文学。王籍之居叔母丧而婚，隗”
奏之，帝下令曰：“《诗》称‘杀礼多婚以会。男女之无夫家，
正今日之谓也。可一解禁止，自今以后，宜为其防’。”东
阁祭酒颜含在叔父丧嫁女，隗又奏之。庐江太守梁
龛，明日当除父服，今日请客奏伎，丞相长史周𫖮等
三十馀人同会，隗奏曰：“夫嫡妻长子，皆杖居庐，故周
景王有三年之丧，既除而宴，《春秋》犹讥，况龛匹夫，暮
宴朝祥，慢服之愆，宜肃丧纪之礼，请免龛官，削侯爵。”
𫖮等知龛有丧，吉会非礼，宜各夺俸一月，以肃其违。

百馀匹，正刑弃市，遇赦免。既而奋武将军阮抗请为
长史，隗劾奏曰：“挺蔑其死主，而专其室，悖在三之义，
伤人伦之序，当投之四裔，以御魑魅。请除挺名，禁锢
终身。而奋武将军、太山太守阮抗请为长史。抗纬文
经武，剖符东藩，当庸勋忠良，昵近仁贤，而褒求赃污，
举顽用嚚。请免抗官，下狱理罪。”奏可。而挺病死。隗又
奏：“符旨，挺已丧亡，不复追贬，愚蠢意暗，未达斯义。昔
郑人斲子家之棺，汉明追讨史迁，经传褒贬，皆追书
先世数百年间，非徒区区欲釐当时，亦将作法垂于
来世。当朝亡夕没，便无善恶也。请曹如前追除挺名
为民，录妾还本，显证恶人，班下远近。”从之。南中郎将
王含以族彊显贵，骄傲自恣，一请参佐及守长二十
许人，多取非其才。隗劾奏文致甚苦，事虽被寝，王氏
深忌疾之。而隗之弹奏，不畏强御，皆此类也。建兴中，
丞相府斩督运令史淳于伯而血逆流。隗又奏曰：“古
之为狱，必察五听，三槐九棘，以求民情。虽明庶政，不
敢折狱。死者不可复生，刑者不可复续。是以明王哀
矜用刑，曹参去齐，以市狱为寄。自顷蒸荒，杀戮无度，
罪同断异，刑罚失宜。谨按”行督运令史淳于伯刑血
著柱，遂逆上，终极柱末二丈三尺，旋复下流，四尺五
寸。百姓喧哗，士女纵观，咸曰其冤。伯息忠诉辞称枉，
云“伯督运讫去二月，事毕代还，无有稽乏，受赇使役，
罪不及死。”军是戍军，非为征军，以乏军兴论，于理为
枉。四年之中，供给运漕，凡诸征发租调百役，皆有稽
停，而不以“军兴论。”至于伯也，何独明之？捶楚之下，无
求不得，囚人畏痛，饰辞应之。理曹，国之典刑，而使忠
等称冤明时。谨按从事中郎周筵、法曹参军刘引属
李匡，幸荷殊宠，并登列曹。当思敦奉政道，详法慎杀，
使兆庶无枉，人不称诉。而令伯枉同周青，冤魂哭于
幽都，诉灵恨于黄泉，嗟叹甚于杞梁，血妖过于“崩城，
故有陨霜之人，夜哭之鬼。伯有昼见，彭生为豕。刑杀
失中，妖眚并见。以古况今，其揆一也。皆由筵等不胜
其任，请皆免官。”于是右将军王导等上疏引咎，请解
职。帝曰：“政刑失中，皆吾暗塞所由，寻示愧惧。思闻忠
告，以补其阙，而引过求退，岂所望也！”由是导等一无
所问。晋国既建，拜御史中丞周嵩嫁女，门生断道解
庐，斫伤二人。建康左尉赴变，又被斫。隗劾嵩兄𫖮曰：
“𫖮幸荷殊宠，列位上寮，当崇明宪典，协和上下，刑于
左右以御于家邦。而乃纵肆小人，群为凶害。公于广
都之中，白日刃尉，远近讻赫，百姓喧哗，亏损风望，渐
不可长。既无大臣检御之节，不可对扬休命，宜加贬
黜，以肃其违。”𫖮坐免官。太兴初，长兼侍中，赐爵都乡
侯，寻代薛兼为丹杨尹，与尚书令刁协并为元帝所
宠，欲排抑豪强，诸刻碎之政，皆云隗、协所建。隗虽在
外，万机秘密，皆豫闻之。拜镇北将军、都督青徐幽平
四州军事、假节，加散骑常侍，率万人镇泗口。初，隗以
王敦威权太盛，终不可制，劝帝出腹心以镇方隅，故
以谯王承为湘州，续用隗及戴若思为都督。敦甚恶
之，与隗书曰：“顷承圣上顾眄足下，今大贼未灭，中原
鼎沸，欲与足下周生之徒戮力王室，共静海内。若其
泰也，则帝祚于是乎隆；若其否也，则天下永无望矣。”
隗答曰：“鱼相忘于江湖，人相忘于道术。竭股肱之力，
效之以忠贞，吾之志也。”敦得书甚怒。及敦作乱，以讨
隗为名，诏征隗还京师，百官迎之于道，隗岸帻大言，
意气自若。及入见，与刁协奏请诛王氏，不从，有惧色，
率众屯金城。及敦克石头，隗攻之不拔，入宫告辞，帝
雪涕与之别。隗至淮阴，为刘遐所袭，携妻子及亲信
二百馀人奔于石勒。勒以为从事中郎、太子太傅。卒，
年六十一。子绥，初举秀才，除驸马都尉、奉朝请，随隗
奔勒。卒，孙波嗣。